alakú burkolatja. A mag spektruma folytonos, Frauenhofer 
vonalok nélkül, tehát saját fénynyel bír. A burkolat spektruma 
szalagos, 3 — 4 szalaggal, a mi carboniura, hydrogen és nitro- 
génre mutat. A naphoz közeledvén, a hősugarak által tete- 
mes változások történnek az üstökössel, részint alakjára nézve, 
részint belső szerkezetére nézve. A nagy hevítés által meg- 
történhetik, hogy az üstökös szétszakad, több darabra oszlik, 
és látható azon törekvés, hogy az üstököstömeg az egész 
pályára szétterjedni akar, akként, hogy egy üstökös helyett 
most sok kisebb-nagyobb darab egyenkint vagy tömegesen 
felhő alakjában az egész pályában röpül. Ha a pálya olyan, 
hogy a föld pályáját metszi, akkor a föld találkozhatik ezekkel 
az üstökös maradványokkal, és akkor egy olyan darabot 
hullócsillag vagy meteor, többet pedig meteorraj alakjában 
fogunk látni. 
Van több olyan meteorraj, melyek minden évben bizonyos 
időben megjelennek, így április és július végén, augusztus és 
november közepében, október és november hó végén. Ha olyan 
raj egyes hulló -csillagjának útját egy mappába fölrajzoljuk, 
azt látjuk, hogy azok visszafelé egy pontban találkoznak, hogy 
a hulló-csillagok tehát mind ugyanabból a pontból jönnek. 
Olyan nagyobb csillaghullás pár nap múlva, nov. 27. és 
28-án lesz, akkor t. i. fogjuk látni egy széthullott üstökös — 
a Biela-féle üstökös — maradványait. Ezt az üstököst 1826-ban 
fedezték fel, 6Va év keringési idővel; az üstökös 1846-ban 
kettészakadt; 1852-ben megjelent mindakettő, azóta már nem 
tért vissza; de miután 1872-ben oly rendkívüli nagy csillag- 
hullás volt nov. 27-én, a mikor Biela-féle üstkökösnek meg 
kellett volna jelennie, figyelmesek lettek e tüneményre; és 
mikor ezen meteorraj pályáját meghatározták, azt látták, hogy 
ez feltűnően megegyezett Biela-féle üstökös pályájával. Ez volt 
az előbb említett theoria alapítója. Es mikor a minden évben 
megjelenő meteorrajok pályáit összehasonlították a már eltűnt 
üstökösök pályáival, és azt találták, hogy azok is megegyeznek, 
alapos volt a nézet, hogy a hulló-csillagok maradványai az üstö- 
kösöknek. Most már képesek voltak nagyobb csillaghullást 
jósolni. így jósolták 1885 -re a Biala-féle üstökös marad- 
ványainak megjelenését, ami be is következett, ez évi nov. 13-ra 
is, csakhogy akkor borult volt az ég egész Magyarországban; 
ez évi november 27-ére is jósolnak nagyobbszeru csillaghullást, 
amikor t. i. a föld a Biela - féle üstökössel ismét találkozni fog, 
és ezen ritkán látható tüneményre legyen a gyülekezet figyelme 
irányozva. 
Elnök köszönetet mond előadónak érdekes fejtegetéseiért 
és más tárgy hiányában az ülést berekeszti. 
